মাঠের মধ্যে থেকে উদ্ধার যুবকের মুন্ডুহীন দেহ

উত্তর ২৪ পরগনা : গলফগ্রিনে মহিলার কাটা মুন্ডু উদ্ধারের ঘটনায় কিছুদিন আগেই উত্তাল হয়ে ওঠে তিলত্তমা। সেই স্মৃতি কাটতে না কাটতেই এবার উত্তর ২৪ পরগনাও সাক্ষী থাকল এই একই ঘটনার। স্থানীয় কৃষি জমি থেকে উদ্ধার হল এক যুবকের মুন্ডুহীন দেহ। শুধুমাত্র তাই নয়, জানা যাচ্ছে সেই যুবকের যৌনাঙ্গও উপড়ে ফেলা হয়েছে।

প্রথমে যুবকের রক্তাক্ত দেহ জমিতে পরে থাকতে দেখেন কৃষকরা। তারপরই স্থানীয় কৃষকদের তৎপরতায় তড়িঘড়ি খবর দেওয়া হয় পুলিশে। পুলিশের তরফ থেকে দেহ উদ্ধার করে স্থানীয় হাসপাতালে পাঠানো হয় ময়নাতদন্তের জন্য। তবে কী কারণে সেই যুবককে খুন করা হল এবং সেই যুবকের কি পরিচয় তা এখনও জানা যায়নি। কে বা কারা এই ভয়ঙ্কর ঘটনার সঙ্গে জড়িত তাদের খোঁজে ইতিমধ্যেই পুলিশের তরফ থেকে শুরু হয়েছে তদন্ত।

আরও পড়ুন: বাঘাযতীন কাণ্ড: হরিয়ানা থেকে গ্রেফতার ইঞ্জিনিয়ারিং সংস্থার কর্ণধার

ইতিমধ্যেই পুলিশের তরফ থেকে গোটা ঘটনার তদন্ত শুরু হয়েছে। এলাকার সিসিটিভি ফুটেজ-সহ বিভিন্ন বিষয় খতিয়ে দেখা হচ্ছে। প্রাথমিক অনুমান মৃত ওই যুবকের বয়স ৪০ এর কাছাকাছি।

সরস্বতী পুজোর দিন সোমবার সকালে এমন ঘটনা ঘটায় এলাকাজুড়ে আতঙ্কের পরিবেশ তৈরি হয়। মাঠের মধ্যে দেহ পরে থাকতে দেখা যায়। গোটা মাঠ রক্তে ডুবে যেতে দেখা যায়। শুধু তাই নয়, রক্তমাখা মদের গ্লাস, চিপসের প্যাকেটও মিলেছে আশপাশ থেকে। ইতিমধ্যেই ঘটনার জেরে এলাকা কড়া পুলিশি নিরাপত্তায় মুড়ে ফেলা হয়েছে।

দেখুন অন্য খবর